ᱛᱨᱤᱯᱩᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ

ᱛᱨᱤᱯᱩᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱢᱤᱫ ᱛᱟᱞᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ, ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱛᱨᱤᱯᱩᱨᱟ ᱨᱮᱱᱟᱜ ᱢᱩᱬ ᱫᱤᱥᱩᱣᱟᱹ ᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾

ᱱᱟᱜᱟᱢ
ᱛᱨᱤᱯᱩᱨᱟ ᱨᱮ ᱩᱥᱩᱞ ᱥᱮᱪᱮᱫ ᱨᱮᱱᱟᱜ ᱮᱛᱚᱦᱚᱵ ᱫᱚ ᱢᱚᱦᱟᱨᱟᱡᱟ ᱵᱤᱨ ᱵᱤᱠᱨᱚᱢ ᱠᱚᱞᱮᱡᱽ (ᱮᱢᱵᱤᱵᱤᱥᱤ) ᱠᱷᱚᱱ  ᱦᱩᱭ ᱟᱠᱟᱱᱟ, ᱱᱚᱣᱟ ᱫᱚ ᱑᱙᱔᱗ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱯᱚᱱᱚᱛ ᱨᱮᱱᱟᱜ ᱯᱩᱭᱞᱩ ᱰᱤᱜᱽᱨᱤ ᱠᱚᱞᱮᱡᱽ ᱟᱨ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ (ᱥᱤᱭᱩ) ᱥᱟᱞᱟᱜ ᱡᱚᱯᱚᱲᱟᱣ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱫᱚ ᱑᱙᱕᱐ ᱥᱟᱞ ᱨᱮ ᱨᱟᱢᱠᱨᱤᱥᱚᱱ ᱢᱚᱦᱟᱵᱤᱫᱭᱟᱞᱚᱭ, ᱑᱙᱖᱔ ᱥᱟᱞ ᱨᱮ ᱤᱥᱣᱟᱨ ᱪᱚᱸᱫᱽᱨᱚ ᱵᱤᱫᱭᱟᱥᱟᱜᱚᱨ ᱠᱚᱞᱮᱡᱽ, ᱡᱟᱦᱟᱸ ᱢᱟᱬᱟᱝ ᱫᱚ ᱵᱮᱞᱳᱱᱤᱭᱟ ᱠᱚᱞᱮᱡᱽ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱟᱨ ᱑᱙᱖᱗ ᱥᱟᱞ ᱨᱮ ᱨᱟᱢᱴᱷᱟᱹᱠᱩᱨ ᱠᱚᱞᱮᱡᱽ, ᱡᱚᱛᱚ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱛᱟᱦᱮᱸ ᱠᱟᱱᱟ ᱾ ᱛᱨᱤᱯᱩᱨᱟ ᱨᱮ ᱢᱤᱫᱴᱟᱹᱝ ᱦᱚᱸ ᱯᱳᱥᱴᱼᱜᱨᱮᱡᱩᱭᱮᱴ ᱠᱚᱞᱮᱡᱽ ᱫᱚ ᱵᱟᱭ ᱛᱟᱦᱮᱸ ᱠᱟᱱᱟ, ᱑᱙᱖᱗ ᱥᱟᱞ ᱫᱷᱟᱹᱵᱤᱡ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱜᱨᱮᱱᱴ ᱠᱚᱢᱤᱥᱚᱱ ᱫᱚ ᱑᱙᱘᱕ ᱥᱟᱞ ᱨᱮ ᱛᱷᱟᱯᱚᱱ ᱮᱱ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱯᱚᱥᱴ ᱜᱨᱮᱡᱩᱭᱮᱴ ᱥᱮᱱᱴᱟᱨ ᱧᱩᱛᱩᱢᱟᱜ ᱥᱤᱭᱩ ᱨᱤᱱᱤᱡ ᱢᱤᱫ ᱯᱚᱥᱴᱜᱨᱮᱡᱩᱭᱮᱴ ᱣᱤᱝ ᱫᱚ ᱮᱯᱨᱩᱵᱚᱞ (approval) ᱮ ᱮᱢ ᱞᱮᱫ ᱛᱟᱦᱮᱸᱫ ᱾ ᱑᱙᱘᱗ ᱥᱟᱞ ᱨᱮ ᱛᱨᱤᱯᱩᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱛᱷᱟᱯᱚᱱ ᱫᱚ ᱥᱤᱭᱩᱯᱤᱡᱤᱥᱤ ᱞᱮᱠᱟᱛᱮ ᱛᱨᱤᱯᱩᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮᱠᱴ ᱞᱮᱠᱟᱛᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾

ᱴᱷᱟᱶ
ᱛᱨᱤᱯᱩᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱠᱮᱢᱯᱟᱥ ᱫᱚ ᱚᱜᱚᱨᱛᱟᱞᱟ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱥᱩᱨᱭᱚᱢᱚᱱᱤᱱᱚᱜᱚᱨ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱛᱨᱤᱯᱩᱨᱟ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ